Lawwe grappe vir enige onderwerp onder die son! Kom lag jou slap vir die lawwe grappies in hierdie fantastiese reeks grapboeke vir kinders! Elke boek bevat hope grappe waarmee jy jou maats kan laat lê van die lag. Daar is klop-klop-grappe, grappe oor rugby en krieket, miskruiers, miere en ander snaakse diere, vakansiegrappe en 'n klomp lekker spokerige grappe! Hoekom wou die hond nie tennis speel nie? Hy was 'n bokser. Het jy gehoor van die hokkiespan wat so opgewonde was omdat hulle vyfuur die oggend moes oefen? Toemaar, ek ook nie. Watter soort kryt maak 'n mens pimpel en pers? 'n Stoeikryt. Waar boer spoke? In begraafplase. Wat eet vegetariese vampiere? Nek-tariens en bloedlemoene Daar is nou vier splinternuwe lekkerlag-titels in die reeks: 101 Sportgrappe 101 Vakansiegrappe 101 Spookgrappe 101 Goggagrappe Vorige titels in die reeks: 101 Dieregrappe 101 Klop-klop-grappe 101 Lawwe grappe 101 Grappe vir pousetyd
Welkom in Feetjieland! Los die raaisels op en en help Fienie die feetjie om die Somerpartytjie te reël. Daar is drie dinge om in elke raaisel te soek ... en hou jou oë oop vir `n vlieënde vriend ook! Volg Fienie op haar feetjie-avontuur
Z is vir Zackie 08 - Die slymerige slakke
Mevrou Langenhoven se tuin is vol slakke! Zackie en Vincent besluit om die slakke te vang. Dit is groot pret! Boonop kry hulle 'n beloning. Mevrou Langenhoven bak vir hulle lekker koekies! Maar Anton, die boelie, wil al die koekies eet ...
Z is vir Zackie 05 - Die pretpark
Die oorspronklike Zackie Mostert-reeks het reeds duisende aanhangers - en nou is daar ook 'n leesreeks, perfek vir beginnerlesers. Elke boek bevat helder volkleurillustrasies en maklik verstaanbare teks wat die prettige stories vir jong lesers toeganklik maak. Zackie se avonture saam met sy hond, Frankenstein, sy beste vriend, Vincent, die moeilikheidmaker Anton en die kwaai buurvrou, mevrou Langenhoven, maak dit hope pret om te leer lees!
Zackie en Vincent kan nie wag nie.
Hulle gaan vandag pretpark toe!
Daar is 'n Groot Wiel, 'n Wilde Wipwa en 'n Spooktrein.
Maar Anton, die skool se grootste boelie, is ook by die pretpark.
Toe hy vir Vincent begin terg, besluit Zackie om hom 'n les te leer!
Z is vir Zackie 06 - Die tent-avontuur